ประกาศสำนักงานมาตรฐานสินค้าเกษตรประกาศสำนักงานมาตรฐานสินค้าเกษตรและอาหารแห่งชาติเรื่อง โครงสร้าง อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานมาตรฐานสินค้าเกษตรและอาหารแห่งชาติ[๑] ตามที่มีพระราชบัญญัติปรับปรุงกระทรวงทบวง กรม พ.ศ. ๒๕๔๕ พระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕และกฎกระทรวงแบ่งส่วนราชการสำนักงานมาตรฐานสินค้าเกษตรและอาหารแห่งชาติกระทรวงเกษตรและสหกรณ์ พ.ศ. ๒๕๔๕ นั้นอาศัยอำนาจตามความในมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานมาตรฐานสินค้าเกษตรและอาหารแห่งชาติจึงขอประกาศ โครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานมาตรฐานสินค้าเกษตรและอาหารแห่งชาติดังต่อไปนี้ข้อ ๑ สำนักงานมาตรฐานสินค้าเกษตรและอาหารแห่งชาติมีภารกิจเป็นหน่วยงานกลางเกี่ยวกับมาตรฐานสินค้าเกษตร สินค้าเกษตรแปรรูปและอาหารของประเทศ โดยการกำหนดมาตรฐานและการรับรองมาตรฐานสินค้าเกษตรสินค้าเกษตรแปรรูปและอาหาร ตั้งแต่ระดับไร่นาจนถึงผู้บริโภค การเจรจาเพื่อแก้ไขปัญหาทางการค้าเชิงเทคนิคเพื่อปรับปรุงและยกระดับคุณภาพสินค้าเกษตรและอาหารของไทยให้สินค้าเกษตรและอาหารของไทยมีคุณภาพได้มาตรฐานสามารถแข่งขันได้ในเวทีโลกโดยให้มีอำนาจหน้าที่ดังต่อไปนี้(๑)กำหนดมาตรฐานสินค้าเกษตร สินค้าเกษตรแปรรูป และอาหาร(๒) กำกับ ดูแล และเฝ้าระวังความปลอดภัยด้านอาหาร(๓)ออกใบอนุญาตและรับรองผู้รับรองมาตรฐานและผู้ประกอบการเกี่ยวกับมาตรฐานและฉลากคุณภาพสินค้าเกษตรสินค้าเกษตรแปรรูปและอาหาร(๔)ประสานงานและร่วมเจรจาแก้ไขปัญหาด้านเทคนิคมาตรการที่มิใช่ภาษีและการกำหนดมาตรฐานระหว่างประเทศ(๕) เป็นศูนย์กลางข้อมูลสารสนเทศด้านมาตรฐานสินค้าเกษตรสินค้าเกษตรแปรรูปและอาหาร(๖)ทำหน้าที่ฝ่ายเลขานุการของคณะกรรมการมาตรฐานสินค้าเกษตร สินค้าเกษตรแปรรูปและอาหาร(๗)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานมาตรฐานสินค้าเกษตรและอาหารแห่งชาติหรือตามที่กระทรวงหรือคณะรัฐมนตรีมอบหมายข้อ ๒ให้แบ่งส่วนราชการสำนักงานมาตรฐานสินค้าเกษตรและอาหารแห่งชาติดังต่อไปนี้(๑)สำนักงานเลขานุการกรม(๒)กองนโยบายมาตรฐานสินค้าเกษตรและอาหาร(๓) ศูนย์สารสนเทศ(๔)สำนักมาตรฐานสินค้าและระบบคุณภาพ(๕) สำนักรับรองมาตรฐานสินค้าและระบบคุณภาพข้อ ๓ส่วนราชการสำนักงานมาตรฐานสินค้าเกษตรและอาหารแห่งชาติมีอำนาจหน้าที่ดังต่อไปนี้(๑) สำนักงานเลขานุการกรม มีอำนาจหน้าที่ดังต่อไปนี้(ก)ปฏิบัติงานสารบรรณของสำนักงานมาตรฐานสินค้าเกษตรและอาหารแห่งชาติ(ข)ดำเนินการเกี่ยวกับงานช่วยอำนวยการและเลขานุการของสำนักงานมาตรฐานสินค้าเกษตรและอาหารแห่งชาติ(ค)ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่และยานพาหนะของสำนักงานมาตรฐานสินค้าเกษตรและอาหารแห่งชาติ(ง)จัดระบบงานและบริหารงานบุคคลของสำนักงานมาตรฐานสินค้าเกษตรและอาหารแห่งชาติ(จ)ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานมาตรฐานสินค้าเกษตรและอาหารแห่งชาติ(ฉ)ดำเนินการเกี่ยวกับการประชาสัมพันธ์และเผยแพร่กิจกรรมของสำนักงานมาตรฐานสินค้าเกษตรและอาหารแห่งชาติ(ช)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงานมาตรฐานสินค้าเกษตรและอาหารแห่งชาติ(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒)กองนโยบายมาตรฐานสินค้าเกษตรและอาหาร มีอำนาจหน้าที่ดังต่อไปนี้(ก) จัดทำนโยบายมาตรการ แผนงาน โครงการตลอดจนประสานงานกับหน่วยงานที่เกี่ยวข้องทั้งในและต่างประเทศในการกำหนดมาตรการและแก้ไขปัญหาด้านมาตรฐานและคุณภาพสินค้าเกษตรและอาหาร(ข) ศึกษา วิเคราะห์วิจัยและสนับสนุนการวิจัยเพื่อพัฒนาคุณภาพมาตรฐานการรับรองระบบมาตรฐานสินค้าเกษตรและอาหาร(ค) ศึกษา วิเคราะห์วิจัยในการประเมินความเสี่ยงเกี่ยวกับสินค้าเกษตรและอาหาร(ง)จัดลำดับความสำคัญผลิตภัณฑ์และสินค้าที่ต้องการให้มีการควบคุมคุณภาพและรับรองผู้ผลิตและผู้ประกอบการ(จ)เป็นหน่วยงานกลางประสานงานภาคเอกชนกับภาครัฐในเรื่องการมาตรฐานและคุณภาพสินค้าเกษตรและอาหาร(ฉ)เป็นหน่วยงานกลางในการกำหนดท่าทีในเวทีโลกการเจรจาต่อรองและการแก้ไขปัญหาเกี่ยวกับมาตรฐานคุณภาพและข้อกีดกันทางการค้าสินค้าเกษตรและอาหารระหว่างประเทศการดำเนินการภายใต้ความตกลงว่าด้วยการใช้บังคับมาตรการสุขอนามัยและสุขอนามัยพืชภายใต้องค์การการค้าโลกรวมทั้งส่วนที่เกี่ยวข้องกับสินค้าเกษตรและอาหารในความตกลงว่าด้วยอุปสรรคทางเทคนิคต่อการค้า(ช)ปฏิบัติงานร่วมกับหรือสนันสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) ศูนย์สารสนเทศมีอำนาจหน้าที่ดังต่อไปนี้(ก)เป็นศูนย์ข้อมูลเกี่ยวกับมาตรฐานสินค้าเกษตรและอาหารทั้งในและระหว่างประเทศ(ข)วางระบบเครือข่ายเพื่อพัฒนาข้อมูลสารสนเทศให้สามารถเชื่อมโยงผู้ประกอบการหน่วยงานของรัฐและหน่วยงานระหว่างประเทศให้มีความทันสมัยทันต่อเหตุการณ์(ค)แจ้งข่าวสารข้อมูลที่อาจมีผลกระทบต่อระบบมาตรฐานและการค้าระหว่างประเทศแก่หน่วยงานที่เกี่ยวข้อง(ง) ให้บริการข้อมูลข่าวสารแก่ประชาชนและส่วนราชการเพื่อสร้างความเข้าใจในมาตรฐานสินค้าและมาตรฐานระบบ(จ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)สำนักมาตรฐานสินค้าและระบบคุณภาพ มีอำนาจหน้าที่ดังต่อไปนี้(ก) ศึกษา ค้นคว้าวิจัยและสนับสนุนการวิจัยเพื่อกำหนดมาตรฐานสินค้าเกษตรและอาหารทั้งมาตรฐานสินค้าและมาตรฐานระบบ(ข)จัดทำรายละเอียดการตรวจรับรองระบบคุณภาพจากฟาร์มถึงผู้บริโภค(ค) ศึกษา ค้นคว้าวิจัยเพื่อพัฒนาและฝึกอบรมผู้ประกอบการให้ทราบถึงระบบมาตรฐานและการพัฒนาสินค้าเกษตรและอาหารทั้งระบบคุณภาพ(ง) ศึกษา ค้นคว้าวิจัยมาตรฐานสินค้าระหว่างประเทศ และเป็นหน่วยงานกลางในการประสานงานกับองค์การที่เกี่ยวข้องกับมาตรฐานสินค้าเกษตรและอาหารระหว่างประเทศครอบคลุมโครงการมาตรฐานอาหารระหว่างประเทศภายใต้ความร่วมมือระหว่างองค์การอาหารและเกษตรแห่งสหประชาชาติและองค์การอนามัยโลกองค์การโรคระบาดสัตว์ระหว่างประเทศสำนักงานอนุสัญญาว่าด้วยการอารักขาพืชระหว่างประเทศ และอื่นๆ(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕)สำนักรับรองมาตรฐานสินค้าและระบบคุณภาพ มีอำนาจหน้าที่ดังต่อไปนี้(ก)ตรวจสอบและรับรองหน่วยงานหรือผู้ตรวจรับรอง ผู้ตรวจสอบ ที่ปรึกษาและผู้ประกอบการทั้งภาครัฐและเอกชนที่ประกอบการตรวจสอบมาตรฐาน(ข) ตรวจสอบติดตามประสานงานและกำกับการปฏิบัติงานของผู้ประกอบการรับรองมาตรฐาน(ค) ศึกษาวิจัยระบบรับรองมาตรฐานสินค้าเกษตรและอาหารทั้งในประเทศและต่างประเทศ(ง)ประสานกับหน่วยงานหรือผู้ที่ได้รับมอบหมายเป็นผู้มีอำนาจรับรองมาตรฐานคุณภาพสินค้าให้ดำเนินการตามกฎหมายและบริการแก่ผู้ประกอบการอย่างรวดเร็วและมีประสิทธิภาพ(จ)รับคำร้องขออนุญาตส่งออก นำเข้าสินค้าเกษตรและอาหารรวมทั้งขึ้นทะเบียนผู้ประกอบการสินค้าเกษตรและอาหาร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔สถานที่ติดต่อเพื่อขอรับข้อมูลข่าวสารของสำนักงานมาตรฐานสินค้าเกษตรและอาหารแห่งชาติมีดังนี้ฝ่ายประชาสัมพันธ์และเผยแพร่สำนักงานเลขานุการกรม สำนักงานมาตรฐานสินค้าเกษตรและอาหารแห่งชาติตึกกระทรวงเกษตรและสหกรณ์ ชั้น ๔ ถนนราชดำเนินนอก แขวงบ้านพานถม เขตพระนครกรุงเทพฯ ๑๐๒๐๐ โทร ๐ ๒๒๘๒ ๗๒๐๖ โทรสาร ๐ ๒๒๘๐ ๓๘๗๗ และที่ www.acfs.go.thประกาศณ วันที่ ๑๑ พฤษภาคม พ.ศ. ๒๕๔๗วรเวทย์ ธำรงธัญลักษณ์รองปลัดกระทรวงเกษตรและสหกรณ์รักษาราชการแทนผู้อำนวยการสำนักงานมาตรฐานสินค้าเกษตรและอาหารแห่งชาติศุภชัย/พิมพ์๒๐ สิงหาคม๒๕๔๗สุนันทา/ปาลิน/ตรวจ๒๓สิงหาคม ๒๕๔๗A+B[๑] รก.๒๕๔๗/พ๕๗ง/๗/๒๐ พฤษภาคม๒๕๔๗